朋友想食放題 所以帶左我去銅鑼灣極尚大喜屋 又幾扺喎  刺身 選擇多，大約十幾款 推介油甘魚鯛魚 甜蝦同極品大赤蝦既size竟然相差唔大 所以叫甜蝦正啲  皇牌燒乳鴿 一份係半隻 熱辣辣脆皮唔油 較細隻好夠滑同入味  蒲燒鰻魚 必食，冇骨又質素高  比目魚西京燒 香甜西京燒汁 加埋滿滿油香既比目魚 必食之選  極尚花膠盛宴 花膠又淋又厚身 養顏靠曬佢 不過都幾飽肚㗎  上湯燴大蝦球 質素不俗  古法蒸海龍躉王 除左魚仲有肉絲同豆卜 誠意滿滿  芝士竹輪卷天婦羅 炸粉有紫菜碎碎 即刻加分左  金蒜蓉粉絲蒸扇貝 蒜香味勁濃 扇貝本身都幾鮮 粉絲控表示可以再多啲粉絲  之後仲食左 燒溫室甜菠蘿 牛油翠玉瓜  飽肚熱食推介有 蟹粥 用粟米同蟹肉帶出甜味 真係有蟹件㗎  牛肉雜菜鍋 係港人至愛既壽喜燒 湯汁濃郁